

**MESTO STARÁ ĽUBOVŇA**

**Mestský úrad, Obchodná č. 1, 064 01 Stará Ľubovňa**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Materiál na rokovanie Mestského zastupiteľstva v Starej Ľubovni**

**Číslo:** XIX/2016

**Dňa:** 15.12.2016

**K bodu programu:** **č. 15**

**Názov materiálu: Prerokovanie protestu prokurátora proti VZN č. 22 o prevádzkovaní obchodu a služieb a o predajnom a prevádzkovom čase na území mesta Stará Ľubovňa**

**Materiál obsahuje**: Uznesenie MsR

Návrh uznesenia

Dôvodová správa

Protest prokurátora

**Materiál predkladá:** Ing. Aleš Solár

prednosta MsÚ

**Podpis: \_\_\_\_\_\_\_\_\_\_\_\_\_\_\_\_\_\_**

**Materiál vypracoval:** JUDr. Peter Lompart

Mgr. Valéria Kubisová

oddelenie vnútornej správy a služieb obyvateľstvu

**M a t e r i á l p r e r o k o v a n ý**

* na zasadnutí MsR 06.12.2016 – prijaté uznesenie č. 371:

Mestská rada v Starej Ľubovni po prerokovaní predloženého materiálu

**o d p o r ú č a MsZ**

1. prerokovať a vziať na vedomie protest prokurátora Pd 46/16/7710-5, doručený dňa 23.11.2016, proti čl. 5 bod 9, bod 10, čl. 10 bod 1, bod 2, bod 3 VZN č. 22 o prevádzkovaní obchodu a služieb a o predajnom a prevádzkovom čase na území mesta Stará Ľubovňa v znení zmien a doplnkov zo dňa 23.04.2015.
2. odporučiť primátorovi mesta predložiť na najbližšie rokovanie MsZ návrh zmeny VZN č. 22 o prevádzkovaní obchodu a služieb a o predajnom a prevádzkovom čase na území mesta Stará Ľubovňa v zmysle uvedeného protestu.

**N á v r h u z n e s e n i a**

Mestské zastupiteľstvo v Starej Ľubovni po prerokovaní predloženého materiálu

1. **b e r i e n a v e d o m i e**

protest prokurátora Pd 46/16/7710-5, doručený dňa 23.11.2016, proti čl. 5 bod 9, bod 10, čl. 10 bod 1, bod 2, bod 3 VZN č. 22 o prevádzkovaní obchodu a služieb a o predajnom a prevádzkovom čase na území mesta Stará Ľubovňa v znení zmien a doplnkov zo dňa 10.11.2016.

1. **o d p o r ú č a  primátorovi mesta**

predložiť na najbližšie rokovanie MsZ návrh zmeny VZN č. 22 o prevádzkovaní obchodu a služieb a o predajnom a prevádzkovom čase na území mesta Stará Ľubovňa v zmysle uvedeného protestu.

**D ô v o d o v á s p r á v a**

Dňa 23.11.2016 bol Mestu Stará Ľubovňa doručený Protest prokurátora proti VZN č. 22 o prevádzkovaní obchodu a služieb a o predajnom a prevádzkovom čase na území mesta Stará Ľubovňa spolu s predloženými opatreniami prokurátora.

Protest prokurátora smeruje proti čl. 5 bod 9, bod 10, čl. 10 bod 1, bod 2, bod 3 VZN č. 22 o prevádzkovaní obchodu a služieb a o predajnom a prevádzkovom čase na území mesta Stará Ľubovňa, pričom ako dôvod podania protestu prokurátor uvádza rozpor uvedených častí VZN s § 4 ods. 3 písm. d/, písm. i/, § 25 ods. 4, § 27b zákona č. 369/1990 Zb. o obecnom zriadení v znení neskorších predpisov, § 19 a nasl. zákona č. 250/2007 Z. z. o ochrane spotrebiteľa a o zmene zákona SNR č. 372/1990 Zb. o priestupkoch v znení neskorších predpisov.

V súvislosti s čl. 5 bod 9 a bod 10 VZN je potrebné konštatovať, že je naozaj problematické dokázať príčinnú súvislosť medzi prevádzkovou činnosťou v konkrétnej prevádzkarni a rušením nočného kľudu, občianskeho spolunažívania, ako aj porušovaním verejného poriadku. Máme za to, že podnikateľ nemôže byť zodpovedný a zároveň sankcionovaný v podobe obmedzenia prevádzkovej doby za porušovanie nočného kľudu mimo jeho prevádzkarne. Úprava rušenia nočného kľudu a porušovania verejného poriadku je predmetom samostatného všeobecne záväzného nariadenia, konkrétne VZN č. 54   
o dodržiavaní verejného poriadku a verejnej čistoty na území mesta Stará Ľubovňa.

Pokiaľ ide o ustanovenia čl. 10 bod 1, bod 2 a bod 3 VZN, tie je podľa nášho názoru potrebné zosúladiť s opatreniami, ktoré navrhuje prokurátor, a teda zosúladiť kontrolnú činnosť s platným právnym stavom (predovšetkým s príslušnými ustanoveniami zákona č. 369/1990 Zb. o obecnom zriadení v znení neskorších predpisov, zákona č. 564/1991 Zb. o obecnej polícii v znení neskorších predpisov, zákona č. 372/1990 Zb. o priestupkoch v znení neskorších predpisov).

Prokurátor podľa § 23 ods. 2 písm. f/ zákona č. 153/2001 Z. z. o prokuratúre navrhuje:

1. **prerokovať tento protest prokurátora na zasadnutí mestského zastupiteľstva,**
2. **zrušiť protestom napadnuté časti všeobecne záväzného nariadenia.**

Máme za to, že protest prokurátora je možné považovať za dôvodný a odporúčame, aby sa protestu vyhovelo.